สุชาติ พิชิ

สุชาติ พิชิ (ชื่อเล่น: ชิ; วันเกิด 28 กุมภาพันธ์ พ.ศ. 2522 —) เป็นอดีตนักกีฬากระโดดน้ำชายของประเทศไทยระดับภูมิภาค และระดับโอลิมปิค มีผลงานเป็นเจ้าของ 7 เหรียญทองกีฬาซีเกมส์ และ 2 เหรียญทองแดงกีฬาเอเชี่ยนเกมส์ ผู้ฝึกสอน และผู้จัดการทีมกีฬากระโดดน้ำทีมชาติไทยประจำสมาคมกีฬาว่ายน้ำแห่งประเทศไทย (ส.ว.ท.)
ชีวิตส่วนตัว.
"สุชาติ พิชิ" เกิดเมื่อวันที่ 28 กุมภาพันธ์ พ.ศ. 2522 ที่ จ.ชัยนาท เริ่มเข้าศึกษาระดับอนุบาลที่โรงเรียนวัดหัวยาง จ.ชัยนาท แล้วศึกษาต่อที่โรงเรียนกีฬาสุพรรณบุรี ในระดับชั้นมัธยมศึกษาปีที่ 1 ขณะนั้น "ครูทักษิณ เลิศสังเขป" เป็นผู้ชักชวนเขาให้เข้าสู่วงการกีฬากระโดดน้ำโดยที่ยังไม่มีพื้นฐานเนื่องจาก "สุชาติ พิชิ" เป็นนักกีฬากีฬาวอลเลย์บอลมาก่อน หลังจากนั้นจึงได้ฝึกฝนกีฬากระโดดน้ำที่สระว่ายน้ำการกีฬาแห่งประเทศไทยโดยมี "เหยา หมู้ หลง" เป็นผู้ฝึกสอน
หลังจากสำเร็จการศึกษาชั้นมัธยมตอนปลาย จึงเข้าศึกษาต่อที่คณะนิเทศน์ศาสตร์ มหาวิทยาลัยศรีปทุม แล้วได้เป็นนักกีฬากระโดดน้ำสังกัดสโมสรมหาวิทยาลัยศรีปทุม
ได้รับคัดเลือกจากสมาคมว่ายน้ำสมัครเล่นแห่งประเทศไทย (ชื่อสมาคมในขณะนั้น) เป็นตัวแทนนักกีฬากระโดดน้ำทีมชาติไทยเข้าร่วมแข่งขันกีฬากระโดดน้ำระดับนานาชาติหลายรายการ จนกระทั่งซีเกมส์ ครั้งที่ 27 ที่ประเทศพม่า เป็นการเข้าร่วมการแข่งขันเป็นครั้งสุดท้ายก่อนที่ถอนตัวเลิกเล่น
ปัจจุบัน สุชาติ พิชิ เป็นผู้ฝึกสอน และผู้จัดการทีมนักกีฬากระโดดน้ำของสมาคมกีฬาว่ายน้ำแห่งประเทศไทย (ส.ว.ท.)#เปลี่ยนทาง ได้ฝึกสอนนักกีฬาระดับเยาวชน และนักกีฬากระโดดน้ำทีมชาติไทย เช่น ชวัลวัฒน์ จันทผดาวัลย์ ธิติวุฒิ เพิ่มพูล อดิเทพ ขอพืชกลาง ณัฐนนท์ ศรีปทุม และลิลลี่ ประทีป เป็นต้น
ประวัติ.
เมื่อ พ.ศ. 2533 ขณะ "สุชาติ พิชิ" มีอายุได้ 12ปี "ครูทักษิณ เลิศสังเขป" ของโรงเรียนกีฬาจังหวัดสุพรรณบุรีได้ชักชวนให้เริ่มฝึกฝนกีฬากระโดดน้ำ โดยมี "เหยา หมู้ หลง" เป็นผู้ฝึกสอนชาวจีนสอนการกระโดดน้ำ หลังจากฝึกซ้อมไปเกือบ 2 เดือน จึงได้เข้าร่วมแข่งขันกีฬากระโดดน้ำรายการแรกจัดโดยกรมพลศึกษา มีนักกีฬาเข้าร่วมทั้งสิ้น 7 คน ผลการแข่งขันปรากฏว่าสุชาติ พิชิได้คะแนนอันดับที่ 5 ต่อมาจึงได้เข้าร่วมแข่งขันกีฬากระโดดน้ำชิงแชมป์แห่งประเทศไทยจนได้รับรางวัลรองชนะเลิศ อันดับที่ 2
เมื่อ พ.ศ. 2534 ผ่านการคัดเลือกเป็นนักกีฬากระโดดน้ำของทีมชาติไทย ได้เข้าฝึกกีฬากระโดดน้ำ ณ นครเฉิงตู สาธารณรัฐประชาชนจีน
ได้เป็นตัวสำรองนักกีฬากระโดดน้ำทีมชาติไทยเข้าร่วมการแข่งขันซีเกมส์ 1991 กรุงมะนิลา ประเทศฟิลิปปินส์ 
เมื่อ พ.ศ. 2536 ได้เป็นตัวแทนนักกีฬากระโดดน้ำทีมชาติไทยไปเข้าร่วมการแข่งขันซีเกมส์ 1993 ประเทศสิงคโปร์ในการแข่งขันกระโดดน้ำประเภทแพลตฟอร์ม 10 เมตรชาย โดยทำคะแนนได้ 510.20 เป็นอันดับที่ 1 คว้าเหรียญทองมาครอง
เมื่อ พ.ศ. 2538 ได้เป็นตัวแทนนักกีฬากระโดดน้ำทีมชาติไทยเข้าร่วมการแข่งขันซีเกมส์ 1995 จัดขึ้นที่จังหวัดเชียงใหม่ซึ่งประเทศไทยเป็นเจ้าภาพ โดยเข้าร่วมการแข่งขันกระโดดน้ำประเภทสปริงบอร์ด 1 เมตรชาย 3 เมตรชาย และ 10 เมตรชาย ผลการแข่งขันกระโดดน้ำสปริงบอร์ด 1 เมตรชายทำคะแนนได้ 362.14 อันดับ 2 เหรียญเงิน สปริงบอร์ด 3 เมตรชายทำคะแนนได้ 676.80 อันดับ 1 เหรียญทอง และ แพลตฟอร์ม 10 เมตรชายทำคะแนนได้ 673.95 อันดับ 1 เหรียญทอง
เมื่อ พ.ศ. 2539 ได้เป็นตัวแทนนักกีฬากระโดดน้ำทีมชาติไทยไปเข้าร่วมการแข่งขันโอลิมปิกฤดูร้อน 1996 รอบคัดเลือก เมื่อวันที่ 29 กรกฎาคม ณ เมืองแอตแลนตา ประเทศสหรัฐอเมริกา ขณะมีอายุเพียง 17 ปี นับเป็นนักกีฬากระโดดน้ำทีมชาติที่มีอายุน้อยที่สุดกับ "Sergey Orin" นักกีฬากระโดดน้ำจากประเทศทาจิกิสถานซึ่งมีอายุ 17 ปีเท่ากัน
เมื่อ พ.ศ. 2540 นับเป็นประวัติศาสตร์อีกครั้งของวงการกีฬากระโดดน้ำทีมชาติไทย สุชาติ พิชิ นักกีฬากระโดดน้ำทีมชาติไทยสามารถคว้าเหรียญทองถึง 2 เหรียญของกีฬาซีเกมส์ 1997 ณ กรุงจาการ์ตา ประเทศอินโดนีเซีย ในการแข่งขันกีฬากระโดดน้ำระดับภูมิภาค ประเภทสปริงบอร์ด 3 เมตร และ 10 เมตร โดยทำคะแนนสูงสุดได้ 477.25 และ 619.00 ตามลำดับ และในปี พ.ศ. 2546 สุชาติ พิชิ ยังเคยคว้าเหรียญทองถึง 2 เหรียญในกีฬาซีเกมส์ 2003 ประเภทสปริงบอร์ด 3 เมตร และประเภทซิงโครไนซ์แฟลตฟอร์ม 3 เมตรคู่กับมีฤทธิ์ อินสว่าง
เมื่อ พ.ศ. 2550 นายพิพัฒ พะเนียงเวทย์ นายกสมาคมกีฬาว่ายน้ำแห่งประเทศไทย (ส.ว.ท.) ได้จัด "จาง จื้อ หย่ง" ผู้ฝึกสอนทีมชาติจีนเข้ามาฝึกสอนนักกีฬาว่ายน้ำทีมชาติไทยจรถึงซีเกมส์ 2007 สุชาติ พิชิ คงได้รับการฝึกสอนเพื่อเตรียมความพร้อมสำหรับการแข่งขัน FINA Diving World Cup, FINA Diving Grand Prix และเอเชียนเกมส์ 2006
<templatestyles src="Template:Blockquote/styles.css" />"ตอนนี้เราต้องยอมรับว่านักกีฬากระโดดน้ำที่มีพื้นฐานดีมีเพียงแค่ สุชาติ พิชิ คนเดียวเท่านั้น ส่วนที่เหลือเป็นนักกีฬาหน้าใหม่ยังต้องเรียนรู้และพัฒนาฝีมืออีกมาก..."
เมื่อ พ.ศ. 2559 ได้เข้าร่วมการแข่งขันซีเกมส์ 2013 ครั้งที่ 27 ณ กรุงเนปยีดอ สาธารณรัฐแห่งสหภาพเมียนมา ประเภทกระโดดน้ำทีมชาติไทยประเภท สปริงบอร์ด 3 เมตร และประเภทซิงโครไนซ์แฟลตฟอร์ม 10 เมตรคู่กับธีรภัทร ศิริบูรณ์ เป็นการแข่งขันกีฬากระโดดน้ำครั้งสุดท้ายจึงได้ถอนตัวเลิกเล่นกีฬากระโดดน้ำประจำทีมชาติไทย เนื่องจากมีอายุมากขึ้น และสภาพร่ายกายไม่แข็งแรงเหมือนแต่ก่อน
"สุชาติ พิชิ" กล่าวทิ้งท้ายหลังการแข่งขันซีเกมส์ 2013 ครั้งที่ 27 ว่า :-
<templatestyles src="Template:Blockquote/styles.css" />"เหตุผลที่ผมยังต้องเล่นอยู่คือ อยากช่วยประคองน้องๆ ในทีม แต่หลังจากซีเกมส์หนนี้แล้วเลิกเล่นแน่นอนครับ และถ้าสมาคมต้องการให้ผมเป็นโค้ช ผมก็พร้อม"
ต่อมาสมาคมกีฬาว่ายน้ำแห่งประเทศไทย (ส.ว.ท.) จึงได้แต่งตั้ง สุชาติ พิชิ เป็นผู้ฝึกสอน และผู้จัดการทีมกีฬากระโดด้ำทีมชาติไทยประจำสมาคมกีฬาว่ายน้ำแห่งประเทศไทย (ส.ว.ท.) ตั้งแต่ พ.ศ. 2559 เป็นต้นมา
* เหรียญเงิน กระโดดน้ำ ประเภทสปริงบอร์ด – ชาย
* เหรียญทอง กระโดดน้ำ ประเภทแพลตฟอร์ม10 เมตร – ชาย
* เหรียญเงิน กระโดดน้ำ ประเภทสปริงบอร์ด 1 เมตร – ชาย
* เหรียญทอง กระโดดน้ำ ประเภทสปริงบอร์ด 3 เมตร – ชาย
* เหรียญทอง กระโดดน้ำ ประเภทแพลตฟอร์ม10 เมตร – ชาย
* เหรียญทอง กระโดดน้ำ ประเภทสปริงบอร์ด 3 เมตร – ชาย
* เหรียญทอง กระโดดน้ำ ประเภทแพลตฟอร์ม10 เมตร – ชาย
* เหรียญทองแดง กระโดดน้ำ ประเภทสปริงบอร์ด 3 เมตร – ชาย
* เหรียญทองแดง กระโดดน้ำ ประเภทแพลตฟอร์ม10 เมตร – ชาย
* เหรียญทอง กระโดดน้ำ ประเภทสปริงบอร์ด 3 เมตร – ชาย
* เหรียญเงิน กระโดดน้ำ ประเภทสปริงบอร์ด 3 เมตร – ชาย
* เหรียญเงิน กระโดดน้ำ ประเภทสปริงบอร์ด 3 เมตร – ชาย
* เหรียญเงิน กระโดดน้ำ ประเภทซิงโครไนซ์แฟลตฟอร์ม 3 เมตร – ชาย (คู่กับมีฤทธิ์ อินสว่าง)
* เหรียญทองแดง กระโดดน้ำ ประเภทซิงโครไนซ์แฟลตฟอร์ม 10 เมตร – ชาย (คู่กับสรีรพัฒน์ พิมสามสี)
* เหรียญทอง กระโดดน้ำ ประเภทสปริงบอร์ด 3 เมตร – ชาย
* เหรียญทอง กระโดดน้ำ ประเภทซิงโครไนซ์แฟลตฟอร์ม 3 เมตร – ชาย (คู่กับมีฤทธิ์ อินสว่าง)
* เหรียญทองแดง กระโดดน้ำ ประเภทซิงโครไนซ์แฟลตฟอร์ม 10 เมตร – ชาย (คู่กับสรีรพัฒน์ พิมสามสี)
* เหรียญเงิน กระโดดน้ำ ประเภทสปริงบอร์ด 1 เมตร – ชาย
* เหรียญเงิน กระโดดน้ำ ประเภทสปริงบอร์ด 3 เมตร – ชาย
* เหรียญทองแดง กระโดดน้ำ ประเภทซิงโครไนซ์แฟลตฟอร์ม 3 เมตร – ชาย (คู่กับมีฤทธิ์ อินสว่าง)
* เหรียญทองแดง กระโดดน้ำ ประเภทซิงโครไนซ์แฟลตฟอร์ม 10 เมตร – ชาย (คู่กับสรีรพัฒน์ พิมสามสี)
* เหรียญทองแดง กระโดดน้ำ ประเภทซิงโครไนซ์แฟลตฟอร์ม 10 เมตร – ชาย (คู่กับสาธิต ธรรมโอรส)
การเข้าร่วมการแข่งขันกีฬา.
ระดับชาติ.
<templatestyles src="Col-begin/styles.css"/>
ระดับภูมิภาคและนานาชาติ.
<templatestyles src="Col-begin/styles.css"/>